stanford-oval/wikipedia huggingface dataset:
Millcreek Township (Erien piirikunta)

| Millcreek Township |
| --- | --- |


Valtio:  Yhdysvallat
Osavaltio:  Pennsylvania
Piirikunta:  Erie
Pinta-ala:  
 – Kokonaispinta-ala:  84,93 km²
 – Josta vettä:  2,01 km² 
Väkiluku (2020):  54 073
 – Väestötiheys:  640 as./km²
Motto::  "Gateway to Presque Isle"
 
 https://www.millcreektownship.com 
Infobox OKVirheellinen NIMI-arvo: 
Millcreek Township on kunta (township) Yhdysvalloissa Pennsylvanian osavaltiossa. Sen väkiluku oli 54 073 vuonna 2020. Kunta sijaitsee Eriejärven etelärannalla Erien piirikunnassa. Millcreek Township kuuluu Erien esikaupunkialueeseen, ja se rajaa kaupunkia etelästä ja lännestä.
Väestö

Vuonna 2020 Millcreek Townshipin 54 073 asukkaasta valkoisia oli 91,8 %, mustia 2,9 %, aasialaisia 2,2 % ja alkuperäisasukkaita 0,2 %. Asukkaista 7,4 % puhui kotonaan jotain muuta kieltä kuin englantia ja 5,3 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Millcreek Township (Erien piirikunta) Wikimedia Commonsissa
Natalia Kuikka

Natalia Kuikka vuonna 2018.
Natalia Kuikka (s. 1. joulukuuta 1995 Kemi) on suomalainen jalkapalloilija, joka edustaa Yhdysvaltain NWSL-sarjassa pelaavaa Portland Thornsia. Hänet valittiin vuosina 2017, 2020 ja 2021 Palloliiton vuoden naispelaajaksi. Kuikka voitti kauden 2022 NWSL-liigan mestaruuden Portlandin joukkueessa. Urheilutoimittajain liitto nimesi hänet 2022 vuoden jalkapalloilijaksi.
Ensimmäiset naisten maaottelunsa Kuikka pelasi kesäkuussa 2013 Ranskaa ja Sveitsiä vastaan. Vuoden 2013 EM-kilpailuissa hän tuli vaihtopelaajana kentälle kaikissa Suomen kolmessa ottelussa. Vuoden 2023 loppuun mennessä hän on pelannut 84 naisten maaottelua ja tehnyt niissä kolme maalia. Ensimmäisen maaottelumaalinsa hän teki EM-karsintaottelussa Espanjaa vastaan lokakuussa 2015, toisen EM-karsintaottelussa Irlantia vastaan kesäkuussa 2016 ja kolmannen EM-karsintaottelussa Kyprosta vastaan marraskuussa 2019. Kuikka edusti Suomea Kanadassa pidetyissä vuoden 2014 alle 20-vuotiaiden MM-kilpailuissa.
Kotimaassa Kuikka edusti viimeksi kemiläistä Merilappi Unitedia, josta hän siirtyi kesällä 2015 Yhdysvaltain yliopistosarjaan. Merilappi Unitedissa pelatessaan hänet valittiin kaudella 2012 naisten Ykkösen parhaaksi pelaajaksi.
Kuikka valmistui vuoden 2018 lopussa Yhdysvalloissa Floridan osavaltionyliopistosta kriminologiksi ja voitti Yhdysvaltain naisten yliopistosarjan mestaruuden koulunsa joukkueessa ja valittiin koko sarjan parhaaksi pelaajaksi. Keväällä 2019 Kuikka siirtyi Ruotsiin naisten pääsarjaan eli Damallsvenskaniin ja siellä pelaavaan pelaavaan Göteborgiin. Lokakuussa 2020 hän solmi Portland Thornsin kanssa vuoden 2021 alusta alkavan kaksivuotisen sopimuksen.
Nitta Veikkolainen

Nitta Maria Veikkolainen (s. 24. helmikuuta 1973 Imatra) on aktiiviuransa päättänyt suomalainen kiekonheittäjä. Hän edusti koko uransa ajan Imatran Urheilijoita ja hänen valmentajanaan toimi Mauri Auvinen. Kalevan kisoista Veikkolainen saavutti kiekonheitossa kaksi hopeaa vuosina 1990 ja 1991. Virallisissa kilpailuissa hän ei ole esiintynyt vuoden 1997 jälkeen.
Moltke Moe

| Moltke Moe |
| --- | --- |
 Moltke Moe
Henkilötiedot
Koko nimi:  Ingebret Moltke Moe
Syntynyt: 19. kesäkuuta 1859 Krødsherad, Norja
Kuollut: 15. joulukuuta 1913 (54 vuotta) Kristiania, Norja
Kansalaisuus:  Norja
Ammatti:  kansanrunoudentutkija
Kirjailija
Äidinkieli: norja
Tuotannon kieli: norja
Aiheesta muualla
Löydä lisää kirjailijoitaKirjallisuuden teemasivulta
Ingebret Moltke Moe (19. kesäkuuta 1859 Krødsherad – 15. joulukuuta 1913 Kristiania) oli norjalainen kansanrunoudentutkija. Hän sai 1882 valtion stipendin norjalaisen kansanrunouden järjestelmällistä keräystä ja tutkimista varten. Hänet nimitettiin 1886 kansankielen professoriksi, johon virkaan liittyi velvollisuus luennoida myös kansanrunoudesta, ja 1899 kansanrunouden sekä keskiaikaisen kirjallisuuden edustajaksi Kristianian yliopistoon.
Moe oli aatteellinen ja hänellä oli laaja tietämys, ja hän oli myös harvinaisen avulias tutkija, jolla oli Norjan tieteellisessä elämässä huomattava sija. Hänen herättävä vaikutuksensa ulottui myös Suomeen. Moe on julkaissut runsaasti kansanrunoutta sekä tätä koskevia kirjoituksia lukuisissa julkaisuissa, esimerkiksi johdanto Just Qvigstadin ja  Georg Sandbergin julkaisuun Lappiske eventyr og sagn (1887), Finnerne i gamle historiske sagn (Amund Hellandin teoksessa Norges land og folk), Hellenske og norske folketraditioner (Nordisk tidskr. 1879) ja Æventyri paa vandring (Syn og segn 1895).
Moltke Moen isä oli kansanrunoudentutkija Jørgen Moe‎.
Aiheesta muualla

Kuvia tai muita tiedostoja aiheesta Moltke Moe Wikimedia Commonsissa
Molphey

| Molphey |
| --- | --- |
 Molphey
 Koordinaatit: 47°20′42″N, 4°12′41″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Montbard
Pinta-ala:  
 – Kokonaispinta-ala:  7,6 km²
Korkeus:  483 m
Väkiluku (2018):  130 
 – Väestötiheys:  17 as./km²
Kunnan numero:  21422
Infobox OKVirheellinen NIMI-arvo: 
Molphey on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 40 kilometriä Montbardin kaupungista etelään.
Molphey sijaitsee Morvanin metsäisillä kukkuloilla. Kunnan kirkko on rakennettu uudelleen 1800-luvulla.
Kunta on osa Morvanin luonnonpuistoa (Parc naturel régional du Morvan).
Aiheesta muualla

Kuvia tai muita tiedostoja aiheesta Molphey Wikimedia Commonsissa
Kutteri

Kutteri tarkoittaa seuraavia:
kutteri, elintarviketeollisuudessa käytettävä laite
kutteri, purjealustyyppi
kutteri, konehöylän lastuava terä tai siitä syntyvä hienojakoinen puuaines eli kutterinpuru
luotsikutteri, luotsauslaitoksen käytössä oleva yleensä jäissä kulkemaan kykenevä vene
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kutteri”, voi hakea sivunnimihaulla, laajalla sivunnimihaulla tai tekstihaulla.
Nitte Valo

Nitte Valo Myötätuulirockissa vuonna 2011.
Nitte Valo (s. 1977 Kiuruvesi) on suomalainen laulaja.
Vuonna 2008 Valo valittiin Muusikoiden.net-sivustolla olleen hakuilmoituksen kautta Battle Beast -yhtyeen laulajaksi. Hän jätti yhtyeen syyskuussa 2012.
Hän lauloi Burning Point -yhtyeessä 2014 - 2019. Vuodesta 2019 hän on laulanut Dreamtale -yhtyeessä.
Natalia Lafourcade

Natalia Lafourcade vuonna 2018.
María Natalia Lafourcade Silva (s. 26. helmikuuta 1984 México) on meksikolainen pop- ja rocklaulaja, joka on voittanut useita Latin Grammy -palkintoja. Hän debytoi vuonna 2003 sooloalbumilla Natalia Lafourcade ja perusti vuonna 2004 rockkokoonpanon Natalia y la Forquetina.
Lafourcade innostui muusikkovanhempiensa takia jo varhain musiikista. Hän tiesi varhaisesta iästä alkaen, että hänestä tulisi taiteilija; lapsena hän opiskeli maalaamista, teatteria ja musiikkia. Viimeksi mainittua hän harrasti huilun-, kitaran-, pianon- ja saksofoninsoiton sekä laulamisen muodossa. Lafourcaden tuotantoon ovat vaikuttaneet Fiona Apple, Björk, Café Tacuba ja Zuco 103.
Aiheesta muualla

Kuvia tai muita tiedostoja aiheesta Natalia Lafourcade Wikimedia Commonsissa
Mimmi Haapasalo

| Mimmi Haapasalo |
| --- | --- |
 Mimmi Haapasalo 1910-luvulla.
Kansanedustaja
 2.2.1914–3.4.1917  
Ryhmä/puolue:  SDP
Vaalipiiri:  Kuopion itäinen
Henkilötiedot
Syntynyt: 16. marraskuuta 1881 Kuorevesi
Kuollut: 16. toukokuuta 1970 (88 vuotta) Joensuu
Ammatti:  järjestötoimija, myymälänhoitaja
Vilhelmiina (Mimmi) Haapasalo (o.s. Jokinen, 16. marraskuuta 1881 Kuorevesi – 16. toukokuuta 1970 Joensuu) oli suomalainen poliitikko, joka toimi SDP:n kansanedustajana vuosina 1914–1917.
Elämä > Lapsuus ja nuoruus

Kuoreveden Joensuun kylässä syntyneen Mimmi Haapasalon vanhemmat olivat August Vanhatalo (s. 1845) ja Hilda Maria Uusitalo (1856-1935). Hänen isänsä oli entinen korvenraivaaja, joka viljeli puolisonsa perintötaloa. Kansakoulun jälkeen Haapasalo työskenteli kaksi vuotta lastenhoitajana, kunnes aloitti vuoden kestäneet opinnot Limingan meijerikoulussa. Valmistuttuaan vuonna 1900 Haapasalo työskenteli meijerinhoitajana Lappväärtissä, Limingassa ja Liperin Taipaleessa.
Elämä > Politiikkaan

Liperissä Haapasalo liittyi Viinijärven työväenyhdistykseen, jonka riennoissa hän tapasi tulevan aviomiehensä. Vuonna 1909 pariskunta muutti Joensuuseen puolison saatua paikan työväentalon vahtimestarina. Haapasalo ryhtyi päätoimiseksi järjestötyöntekijäksi hoitaen eri tehtäviä Joensuun työväenyhdistyksessä, SDP:n kunnallis- ja piiritoimikunnissa sekä Ihanneliitossa. Hän oli työväenyhdistyksen naisosaston keskeinen vaikuttaja ja osallistui myös Suomen Sosialidemokraattisen Naisliiton valtakunnalliseen toimintaan. Lisäksi Haapasalo oli perustamassa Osuusliike Oma-Apua ja kuului Joensuun työväen teatterin johtokuntaan.
Haapasalosta tuli kansanedustaja elokuun 1913 vaaleissa, jolloin valittu eduskunta kokoontui vasta talvella. Ehdokaslistalla ja eduskunnan matrikkelissa hänen tittelikseen ilmoitettiin "vahtimestarin vaimo" tai "rouva". Kun eduskuntaa ei ensimmäisen maailmansodan alettua enää kutsuttu koolle ryhtyi Haapasalo syksyllä 1914 Oma-Avun myymälänhoitajaksi. Seuraaviin eduskuntavaaleihin Haapasaloa ei kelpuutettu ehdokkaaksi, kun hänen hoitamissaan työväenyhdistyksen tileissä oli havaittu epäselvyyksiä.
Elämä > Sisällissodan jälkeen

Sisällissodan jälkeen Haapasalo oli elvyttämässä sodan lamauttamaa Joensuun puoluetoimintaa. Vuodesta 1922 lähtien hän työskenteli Hovinmaan osuusliikkeen myymälähoitajana Tienhaarassa. Vuonna 1925 perhe muutti Mänttään Mimmin iäkkäiden vanhempien kotiseudulle. Haapasalo piti kahvilaa ja oli myös Mäntän kunnanvaltuuston jäsen. Vuonna 1932 Haapasalot palasivat takaisin Joensuuhun. Jatkosodan aikaana Haapasalo työskenteli työvalmiusnaisten työpajan johtajana ja sotavuosien jälkeen Joensuun kaupunginteatterin puvustonhoitajana 1947–1954. Hän oli myös Pielisensuun kunnanvaltuuston jäsen.
Perhe

Mimmi Haapasalon puoliso oli Liperissä syntynyt Juho Haapasalo (1882-1957), jonka kanssa hän avioitui vuonna 1907. Kolme Haapasalon veljeä kuoli sisällissodan aikana.
Mirjana Marković

| Mirjana Marković> Мирјана Марковић.Henkilötiedot |
| --- | --- |
Syntynyt: 10. heinäkuuta 1942 Požarevac
Kuollut: 14. huhtikuuta 2019 (76 vuotta) Sotši, Venäjä
Poliitikko
Puolue:  Jugoslavian vasemmisto
Koulutus:  sosiologian tohtori
Tutkinnot:  Belgradin yliopisto
Puoliso:  Slobodan Milošević
Lapset:  Marko ja Marija Milošević
Mirjana ”Mira” Marković (serbokroaatiksi Мирјана ”Mира” Марковић; 10. heinäkuuta 1942 Požarevac – 14. huhtikuuta 2019 Sotši, Venäjä) oli serbialainen poliitikko ja miehensä Slobodan Miloševićin keskeinen taustavaikuttaja tämän toimiessa Jugoslavian ja Serbian valtionpäämiehenä. Marković oli sosiologian tohtori ja Belgradin yliopiston opettaja, joka johti myös omaa Jugoslavian vasemmisto -nimistä puoluetta. Markovićia on epäilty sekaantumisista salamurhiin, ja hän sai Serbiassa syytteen korruptiosta. Hän kuoli maanpaossa Venäjällä.
Nuoruus, opiskelu ja akateeminen ura

Mirjana Marković syntyi vuonna 1942 Požarevacissa Saksan valtaamassa Serbiassa. Hänen vanhempansa olivat Jugoslavian partisaaneihin kuuluneet Moma Marković ja Vera Miletić.
Mirjana oli vain kaksivuotias, kun hänen äitinsä teloitettiin. Vera Miletić jäi vuonna 1944 kiinni Gestapolle. Hän kertoi partisaaneista kidutuksen takia, ja partisaanit teloittivat hänet petturuuden takia. Toisten todisteiden perusteella saksalaiset olisivat jo teloittaneet Miletićin eivätkä partisaanit.
Marković johti koulunsa nuorisokomiteaa, jossa oli mukana myös hänen tuleva aviomiehensä Slobodan Milošević. Heitä yhdisti rikkonainen lapsuus, sillä Miloševićin vanhemmat olivat tehneet itsemurhan. He menivät naimisiin vuonna 1965. Molemmat opiskelivat tuolloin Belgradin yliopistossa, Marković sosiologiaa ja Milošević oikeustiedettä. Marković luki tohtoriksi saakka ja opetti myöhemmin sosiologiaa Belgradin yliopistossa. Hän myös kirjoitti useita kirjoja ja kolumneja.
Poliittinen ura

Marković on oli todella keskeinen vaikuttaja miehensä Slobodan Miloševićin poliittisen uran taustalla. Hän itse tuli aktiivisesti mukaan politiikkaan perustettuaan vuonna 1994 Jugoslavian vasemmisto -nimisen puolueen, joka teki Miloševićin sosialistisen puolueen kanssa läheistä yhteistyötä. Monet vasemmistopuolueen jäsenistä tulivat kulttuuripiireistä ja liike-elämästä. Marković kiisti olleensa varjopresidentti, mutta hänen vaikutusvaltansa miehensä politiikkaan oli suunnaton.
Milošević johti maansa traagisiin Kroatian, Bosnian ja Kosovon sotiin, joissa kuoli noin 200 000 ihmistä. Hän oli ensimmäinen istuva valtionpäämies, jota syytettiin kansainvälisessä oikeudessa rikoksista ihmisyyttä vastaan. Miestään tukenutta Markovićia epäiltiin muun muassa sotkeentumisesta toimittaja Slavko Ćuruvijan ja poliitikko Ivan Stambolićin murhiin. Kun Milošević sai syytteet Jugoslavia-tuomioistuimessa, Marković kertoi miehensä vain taistelleen terroristeja vastaan ja tehneen velvollisuutensa.
Maanpako ja kuolema

Marković lähti vuonna 2003 Serbiasta maanpakoon Venäjälle. Hän sai Serbiassa kaksi vuotta myöhemmin syytteen korruptiosta. Venäjä ei noudattanut kansainvälistä pidätysmääräystä, sillä Markovićia pidettiin poliittisena pakolaisena. Serbian oikeuslaitoksella meni 13 vuotta Markovićin tuomitsemiseen, ja hänet tuomittiin vuonna 2018 poissaolevana vuoden vankeuteen. Tuomio kuitenkin kumotiin vuoden 2019 alussa, ja tapaus määrättiin uudelleen käsiteltäväksi.
Marković kuoli huhtikuussa 2019 keuhkokuumeen komplikaatioihin Sotšissa, missä hän oli ollut sairaalahoidossa.
Koripallon Euroopan-mestaruuskilpailujen 2017 kokoonpanot

Tässä artikkelissa luetellaan kokoonpanot koripallon EM-kilpailuissa 2017. Jokainen joukkue koostuu 12 pelaajasta.
A-lohko > Islanti

Islannin EM-kokoonpano nimettiin 28. elokuuta.
A-lohko > Kreikka

Poimintoja Kreikan leiritysryhmästä, josta lopullinen turnauskokoonpano muodostetaan.
A-lohko > Puola

Puolan julkaisi EM-joukkueensa 24. elokuuta.
A-lohko > Ranska

Ranska nimesi EM-joukkueensa 30. elokuuta.
A-lohko > Slovenia

Slovenia nimesi EM-ryhmänsä 28. elokuuta.
A-lohko > Suomi

A-alkulohkoa isännöivän Suomen EM-ryhmä nimettiin 30. elokuuta 2017.
B-lohko > Georgia

Poimintoja Georgian leiritysryhmästä, josta lopullinen turnauskokoonpano muodostetaan.
B-lohko > Israel

Poimintoja Israelin leiritysryhmästä, josta lopullinen turnauskokoonpano muodostetaan.
B-lohko > Italia

Italia nimesi lopullisen turnauskokoonpanonsa 25. elokuuta. Filippo Baldi Rossi korvasi loukkaantuneen Davide Pascolon juuri ennen turnauksen alkua.
B-lohko > Liettua

Liettuan EM-turnausjoukkue nimettiin 24. elokuuta.
B-lohko > Saksa

Poimintoja Saksan leiritysryhmästä, josta lopullinen turnauskokoonpano muodostetaan.
B-lohko > Ukraina

Poimintoja Ukrainan leiritysryhmästä, josta lopullinen turnauskokoonpano muodostetaan.
C-lohko > Espanja

Espanjan EM-joukkue nimettiin 22. elokuuta.
C-lohko > Kroatia

Poimintoja Kroatian leiritysryhmästä, josta lopullinen turnauskokoonpano muodostetaan.
C-lohko > Montenegro

Poimintoja Montenegron leiritysryhmästä, josta lopullinen turnauskokoonpano muodostetaan.
C-lohko > Romania

Poimintoja Romanian leiritysryhmästä, josta lopullinen turnauskokoonpano muodostetaan.
C-lohko > Unkari

Unkari nimesi lopullisen EM-ryhmänsä 30. elokuuta.
D-lohko > Belgia

Belgia nimesi EM-joukkueensa ensimmäisenä maana 20. elokuuta.
D-lohko > Latvia

Latvian lopullinen EM-kokoonpano nimettiin 28. elokuuta.
D-lohko > Serbia

Poimintoja Serbian leiritysryhmästä, josta lopullinen turnauskokoonpano muodostetaan.
D-lohko > Turkki

Turkin lopullisesta turnauskokoonpanosta karsiutuu vielä kaksi pelaajaa.
D-lohko > Venäjä

Venäjä nimesi EM-joukkueensa 29. elokuuta.
Mille Dinesen

| Mille Dinesen> Henkilötiedot |
| --- | --- |
Syntynyt: 17. maaliskuuta 1974 (ikä 50) Tanska
Ammatti:  näyttelijä
Näyttelijä
Aktiivisena:  2002–
Merkittävät roolit:  Nynne Larsen (Nynne) Rita (Rita)
Aiheesta muualla
IMDb
Elonet
Mille Dinesen (s. 17. maaliskuuta 1974) on tanskalainen näyttelijä. Hänet tunnetaan päärooleista elokuvassa Nynne ja televisiosarjassa Rita. Dinesen on näyttellyt myös menestyssarjassa Vallan linnake.
Dinesen valmistui Tanskan teatterikorkeakoulusta vuonna 2004.
Filmografia > Elokuvat

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2005 | Nynne | Nynne | Nynne Larsen |
| 2006 | Sprængfarlig Bombe | Sprængfarlig Bombe | Pernille Jepsen |
| 2007 | Cecilie | Cecilie | Mette |
| 2008 | Kung Fu Panda | Kung Fu Panda | Äänirooli: Tiikeri |
| 2009 | Storm | Storm | Sofie |
| 2009 | Simon & Malou | Simon & Malou | Søs |
| 2010 | Min søsters børn vælter Nordjylland | Min søsters børn vælter Nordjylland | Fru Flinth |
| 2011 | Alle for en | Alle for en | Niemeyers kone |
| 2012 | Min Søsters børn - Alene hjemme | Min Søsters børn - Alene hjemme | Fru Flinth |
| 2013 | Min søsters børn i Afrika | Min søsters børn i Afrika | Fru Flinth |
| 2014 | Kööpenhamina | Copenhagen | Effynin äiti |
| 2015 | Sorgerfri | Sorgerfri |  |
Filmografia > Televisiosarjat

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2006 | Nynne | Nynne | Nynne Larsen |
| 2010–2013 | Vallan linnake | Borgen | Cicilie Toft |
| 2011 | Kylmäveriset tappajat | Den som dræber | Signe |
2012–2015: Rita
Nityanand Rai

| Nityanand Rai |
| --- | --- |

Intian sisäasiain valtioministeri
 31. toukokuuta 2019 –  
Edeltäjä:  Kiren Rijiju
Henkilötiedot
Syntynyt: 1. tammikuuta 1966 (ikä 58) Hajipur, Bihar, Intia
Tiedot
Puolue:  Intian kansanpuolue
Tutkinnot:  Raj Narayan College
Nityanand Rai (s. 1. tammikuuta 1966) on intialainen poliitikko, joka on toiminut vuodesta 2019 alkaen sisäasian valtioministerinä. Vuonna 2014 hänet äänestettiin Lok Sabhaan ensimmäisen kerran. Kahden vuoden kuluttua hänet valittiin johtamaan Intian kansanpuolueen Biharin yksikköä.
Rai liittyi vuonna 1981 hindunationalistiseen Akhil Bharatiya Vidyarthi Parishad -opiskelijajärjestöön ja osallistui Rashtriya Swayamsevak Sanghin toimintaan. Vuonna 1990 hänet valittiin Intian kansanpuolueen Biharin yksikön nuorisojärjestön sihteeriksi. Kuuden vuoden kuluttua hän yleni sen pääsihteeriksi ja vuonna 1999 puheenjohtajaksi. Vuosina 2000–2014 hänet äänestettiin kolmeksi kaudeksi lainsäätäjäksi Biharin osavaltioparlamenttiin, kunnes hän siirtyi Lok Sabhaan.
Vuoden 2016 joulukuussa Rai yleni Intian kansanpuolueen Biharin yksikön puheenjohtajaksi huolimatta hänen alhaisesta kastitaustastaan. Hän kuuluu itse yadavkastiin toisin kuin kolme korkeakastista edeltäjäänsä. The Economic Times -lehden haastattelussa hän ilmoitti kansanpuolueen taistelevan kastipolitiikkaa vastaan. Hän kertoi myös uskovansa kollektiiviseen johtajuuteen, jonka vuoksi hänen päämääränsä ei ole sekaantua puolueensa lainsäätäjien tekemisiin. Hänen valintansa kansanpuolueen Biharin yksikön johtajaksi aiheutti suuttumusta joissakin korkeakastisissa ryhmissä. Vuonna 2017 hän ajautui keskelle kohua sanottuaan, että jokainen Narendra Modia vastaan kohotettu sormi tulee katkaista. Hän pahoitteli kommenttiaan myöhemmin ja ilmoitti ettei hän suunnannut sanojaan oppositiolle eikä kenellekään yksilölle vaan sanonnaksi. Aikaisemmin hän oli saanut huomiota tokaisemalla, että moskeijoissa ja kirkoissa pitäisi kuuluttaa Bharat Mata Ki Jai ("voitto Äiti Intialle").
Vuoden 2019 parlamenttivaalien jälkeen hänet valittiin Modin toisen hallituksen sisäasiain valtioministeriksi. Rain johdolla kansanpuolue voitti Biharin osavaltion 39 paikkaa 40:stä parlamentin alahuoneeseen.
Naturgy

| Naturgy |
| --- | --- |

 Gas Natural Building Barcelonassa
ISIN:  ES0116870314
Perustettu:  1991 (nykymuodossaan)
Avainhenkilöt:  Francisco Reynés (puheenjohtaja ja toimitusjohtaja)
Kotipaikka:   Espanja
Toimiala:  energianjakelu
Tuotteet:  maakaasun jakelu ja sähkö
Kotisivu:  www.naturgy.com
Infobox OKVirheellinen NIMI-arvo: 
Naturgy Energy Group S. A. (aiemmin Gas Natural Fenosa) on espanjalainen monikansallinen maakaasu- ja sähköenergiayhtiö. Sen pääkonttori on hallinnollisesti Barcelonassa, mutta laillisesti Madridissa.
Toiminta

Naturgy jakelee maakaasua, tuottaa sähköä ja hallinnoi maakaasuun liittyvää infrastruktuuria ja kuljetuskalustoa. Yhtiön toiminta-alueita ovat Espanjan lisäksi pääosin Australia, Latinalainen Amerikka, Yhdysvallat ja jotkut Euroopan maat.
Yhtiö perustettiin nimellä Gas Natural vuonna 1991, kun espanjalaisia kaasuyhtiöitä yhdistyi. Vuonna 2018 päätettiin nimen vaihdosta Naturgyksi. Naturgyn suurimmat omistajat ovat La Caixa ja Repsol.
Käännös suomeksi
Nauhamaneetit

| Nauhamaneetit |
| --- | --- |
 Cestum veneris
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Kampamaneetit Ctenophora
Luokka::  Lonkeromaneetit Tentaculata
Lahko::  Nauhamaneetit Cestida  Gegenbaur, 1856
Heimo::  Nauhamaneetit Cestidae  Gegenbaur, 1856
Suvut ja lajit
 Cestum veneris  Velamen parallelum 
Katso myös
   Nauhamaneetit Wikispeciesissä   Nauhamaneetit Commonsissa 
Infobox OKNimi-testi OK: 
Nauhamaneetit eli vyömaneetit (Cestida) on lonkeromaneetteihin kuuluva kampamaneettien lahko. Nauhamaneetteja tunnetaan vain kaksi lajia, molemmat omassa suvussaan. Toisin kuin muilla kampamaneeteilla nauhamaneeteilla ruumis on litteä ja vyön muotoinen. Nauhamaneettien kaksi lonkeroa ovat hyvin pieniä. Tämä epätävallinen kehon muoto mahdollistaa uimisen sekä lihasten että ruumiin pinnassa olevien värekarvojen avulla. Suurempi lajeista voi kasvaa metrin mittaiseksi. Nauhamaneettehin kuuluvat kaksi lajia ovat:
Cestum veneris Lesueur, 1813
Velamen parallelum (Fol, 1869)
Kirjallisuutta

Barnes, Robert D.: Invertebrate Zoology, s. 176.  Philadelphia, PA:  Holt-Saunders International, 1982.  ISBN 0-03-056747-5.
Kuvanveistäjän kääpiögalaksi

Kuvanveistäjän kääpiögalaksi on kääpiösferoidigalaksi Kuvanveistäjän tähdistössä. Se kuuluu Paikalliseen ryhmään ja on Linnunradan satelliittigalaksi. Galaksi sijaitsee 290 000 valovuoden päässä Maasta. Galaksi sisältää vain 4% hiiltä ja muita raskaita alkuaineita Linnunradan vastaavasta määrästä, mikä tekee siitä samankaltaisen kuin maailmankaikkeuden alkuvaiheissa syntyneet galaksit maailmankaikkeuden laidalla.
Nogir

| Ногир |
| --- | --- |
Valtio:  Venäjä
Tasavalta:  Pohjois-Ossetia-Alania
Piiri:  Gorætgæronin piiri
Hallinto:  
 – Hallinnon tyyppi:  Kylä
Aikavyöhyke:  UTC+3
 – Kesäaika:  UTC+4
Infobox OKVirheellinen NIMI-arvo: 
Nogir (oss.  ja ven. Ногир) on kylä Gorætgæronin piirissä Pohjois-Ossetia-Alanian pohjoisosassa Venäjällä. Nogir sijaitsee piirin pohjoisosassa aivan tasavallan pääkaupungin Vladikavkazin pohjoispuolella.